Primăria anunţă că s-a dat startul celui de-al 17-lea șantier, deschis de la începutul acestui an, la Borșa. Este vorba despre o investiție pentru viitorul orașului: reabilitarea și modernizarea sistemului de alimentare cu apă în Baia Borșa și Rotundu. Noua stație de apă potabilă va asigura apă de o mai bună calitate pentru borșeni. Proiectul, în valoare de 3.000.000 de euro, are o durată de execuție de 12 luni din momentul începerii lucrărilor.